In nomine Domini amen. Anno a natiuitate Domini mcdlxij:o, indiccione x, die vero xxvij:a mensis octobris, que fuit vigilia apostolorum Symonis et Jude, hora tertiarum vel quasi in ecclesia sancti Nicolai opidi Stokholmensis Vpsalensis dyocesis, pontificatus sanctissimi in Christo patris et domini, domini nostri Pii, diuina prouidencia pape 2:i, anno eius quarto in mei notarii publici et testium infrascriptorum ad hoc specialiter vocatorum pariter et rogatorum presencia constituti deuoti et religiosi viri fratres Rotkerus Benedicti, conuentualis Vatzstenensis, et Johannes Andree, conuentualis Vallisgracie, monasteriorum Lyncopensis et Aboensis dyocesium mihi legendam porrexerunt et manualiter dederunt quadam litteram pergamenam nouiter conscriptam, non viciatam, ratam aut cancellatam, sed omni suspicione carentem, sigillis rotundis reuerendi patris domini Conradhi, episcopi Aboensis, eiusque venerabilis capituli munitam, cuius tenor talis est de verbo ad verbum prout sequitur: In nomine Domini amen. Nouerint vniuersi, quorum interest (etc. Se n:o 3185). Super quibus omnibus et singulis deuoti et religiosi fratres Johannes et Rotkerus prefati a me notario publico subscripto vnum vel plura publicum seu publica fieri petiit instrumentum ac instrumenta. Acta hec fuerunt hec Holmis in ecclesia sancti Nicolai dicte Vpsalensis dyocesis predicto sub anno, indiccione, die, mense et pontificatu quibus supra, presentibus ibidem honestis viris et dominis Magno Bernardi et Magno Trottonis in dicta ecclesia sancti Nicolai prebendatis testibus ad premissa vocatis pariter et rogatis. Et ego Johannes Dreywer de Mechlinia Cameracensis dyocesis sacrosanctissimis apostolica et imperiali auctoritatibus notarius et scriba publicus, quia dicte littere presentacioni, auscultacioni et in publicum leccioni omnibusque aliis et singulis dum sic, ut premittitur, fierent et agerentur vua cum prenominatis testibus piis fui eaque sic fieri, vidi et audiui, ideo hoc presens publicum instrumentum manu mea propria conscriptum et subscriptum exinde confeci et in hanc publicam formam redegi, signoque et nomine meis solitis et consuetis signaui rogatus et requisitus in fidem et testimonium omnium et singulorum.